CELEX: 22020D1607
Language: hu
Date: 2018-05-31 00:00:00
Title: Az EGT Vegyes Bizottság 103/2018 határozata (2018. május 31.) az EGT-megállapodás I. mellékletének (Állat- és növényegészségügyi kérdések) módosításáról [2020/1607]

5.11.2020   
               
               
                  HU
               
               
                  Az Európai Unió Hivatalos Lapja
               
               
                  L 368/1
               
            
         AZ EGT VEGYES BIZOTTSÁG 103/2018 HATÁROZATA
         (2018. május 31.)
         az EGT-megállapodás I. mellékletének (Állat- és növényegészségügyi kérdések) módosításáról [2020/1607]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az 1760/2000/EK európai parlamenti és tanácsi rendelet alkalmazására vonatkozó szabályoknak a szarvasmarhákat azonosító kód konfigurációja tekintetében történő meghatározásáról és a 911/2004/EK bizottsági rendelet módosításáról szóló, 2017. június 2-i (EU) 2017/949 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Ez a határozat állategészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állategészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (3)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. melléklete I. fejezetének 1.2. része a következőképpen módosul:
            
                        1.
                     
                     
                        A 141. pont (911/2004/EK bizottsági rendelet) a következő franciabekezdéssel egészül ki:
                        
                                    „—
                                 
                                 
                                    
                                       32017 R 0949: a Bizottság (EU) 2017/949 végrehajtási rendelete (2017. június 2.) (HL L 143., 2017.6.3., 1. o.).”
                                 
                              
                  
                        2.
                     
                     
                        A szöveg a 153. pont ((EU) 2016/1843 bizottsági végrehajtási rendelet) után a következő ponttal egészül ki:
                        
                                    „154.
                                 
                                 
                                    
                                       32017 R 0949: a Bizottság (EU) 2017/949 végrehajtási rendelete (2017. június 2.) az 1760/2000/EK európai parlamenti és tanácsi rendelet alkalmazására vonatkozó szabályoknak a szarvasmarhákat azonosító kód konfigurációja tekintetében történő meghatározásáról és a 911/2004/EK bizottsági rendelet módosításáról (HL L 143., 2017.6.3., 1. o.).
                                    E megállapodás alkalmazásában a rendelet rendelkezéseit a következő kiigazítással kell értelmezni:
                                    A melléklet táblázata a következő szöveggel egészül ki:
                                    
                                                Izland
                                             
                                             
                                                IS
                                             
                                             
                                                352 
                                             
                                          
                                                Norvégia
                                             
                                             
                                                NO
                                             
                                             
                                                578 ”
                                             
                                          
                              
                  
         
            2. cikk
            Az (EU) 2017/949 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. június 1-jén lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. május 31-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 143., 2017.6.3., 1. o.
         
            (*1)  Alkotmányos követelmények fennállását nem jelezték.